Արքայադուստր Աստրիդ Նորվեգացի

**Արքայադուստր Աստրիդ Նորվեգացի** (), (), Ուլաֆ V թագավորի և իր կնոջ՝ Մարթա Շվեդացու երկրորդ դուստրը։ Հարալդ V թագավորի ավագ և Ռագնհիլդ Նորվեգացու կրտսեր քույրը։

## Կենսագրություն
Արքայադուստր Աստրիդը մկրտվել է 1932 թվականի մարտի 31-ին պալատական մատուռում, նրա հոգևոր ծնողներն են դարձել հայրական պապը և տատը՝ Նորվեգիայի թագավոր Հակոն VII -ը և Նորվեգիայի թագուհի Մոդ Բրիտանացին, նրա մայրական պապն ու տատը՝ Շվեդիայի արքայազն Կարլը և արքայադուստր Ինգեբորգը, նրա մորաքույրը՝ Արքայադուստր Աստրիտը՝ Բրաբանտի դքսուհին, Յորքի դքսուհի Էլիզաբեթը, Դանիայի արքայադուստր Թիրան, Շվեդիայի արքայազն Էուգեն և Մեծ Բրիտանիայի արքայազն Ջորջը։ Արքայադուստր Աստրիդը անվանակոչվել է ի պատիվ իր հայտնի մորաքրոջ, հայրական և մայրական տատիկների։

Արքայադուստր Աստրիդը մեծացել է Ասքերում գտնվող Սկաուգում արքայական դղյակում և ստացել է մասնավոր կրթություն։ Երկրորդ համաշխարհային պատերազմի ընթացքում նա միանում է իր ընտանիքին, փախչելով նացիստներից և պատերազմն անց է կացնում իր մայրիկի, եղբոր և քրոջ հետ տարագրության մեջ՝ Վաշինգտոն ԿՇ -ում։

Պատերազմից հետո նա Օքսֆորդում սովորել է տնտեսագիտություն և քաղաքական պատմություն։

1954 թվականի ապրիլին իր մոր մահից մինչև 1968 թվականի օգոստոսին եղբոր հարսանիքը, արքայադուստր Աստրիդը Նորվեգիայի առաջին տիկինն էր, իր հոր հետ միասին աշխատելով կողք-կողքի՝ բոլոր ներկայացուցչական պարտականությունների, այդ թվում, պետական այցերի ժամանակ։

Արքայադուստր Աստրիդն այժմ ապրում է Օսլոյում, Նորդմարկայում։ Նրա հոբբիներն են գործելը, ասեղնագործությունը, կարդալը և ճենապակու վրա նկարելը։

2005 թվականին նա մասնակցել է Երկրորդ համաշխարհային պատերազմի ավարտի 60-ամյակին նվիրված արարողություններին, այդ թվում Լոնդոնում Նորվեգիայի միապետի աքսորությանը նվիրված հուշատախտակի բացման արարողությանը։

2012 թվականի փետրվարին արքայադուստր Աստրիդն իր ծննդյան 80-րդ տարեդարձը տոնեց Օսլոյում գտնվող Թագավորական պալատում։

## Ամուսնություն և երեխաներ
Արքայադուստր Աստրիդն ամուսնանում է ամուսնալուծված, ազնվական տիտղոս չունեցող, նավաստի, օլիմպիական մեդալակիր և գործարար Յոհան Մարտին Ֆերների հետ (1927 թվականի հուլիսի 22 - 2015 թվականի հունվարի 24) 1961 թվականի հունվարի 12-ին, Ասքերում։ Հարսանիքը վարում էր Նիդարոսի եպիսկոպոս Բիշոպ Արնե Ֆյելբուն։

Զույգն ունեցել է հինգ զավակ.

* Կատրինե (ծնվ. 22 հուլիս 1962 թ.),
* Բենեդիկտ (ծնվ. 27 սեպտեմբեր 1963 թ.), 
* Ալեքսանդր (ծնվ. 15 մարտ 1965 թ.), 
* Ելիզաբեթ (ծնվ. 30 մարտ 1969 թ.), 
* Կարլ-Քրիստիան (ծնվ. 22 հոկտեմբեր 1972 թ.):

## Տիտղոսներ, պարգևներ

### Տիտղոսներ
* **12 փետրվարի 1932 – 12 հունվարի 1961:** *Ձերդ թագավորական մեծություն* Նորվեգիայի արքայադուստր Աստրիդ
* **12 հունվարի 1961 – մինչև հիմա:** *Ձերդ մեծություն* Արքայադուստր Աստրիդ, տիկին Ֆերներ

### Պարգևներ
#### Ազգային պարգևներ
* : Սուրբ Օլաֆի միաբանության մեծ խաչի ասպետ
* : Նորվեգիայի Հաոկոն VII թագավորի թագավորական ընտանիքի շքանշան
* : Նորվեգիայի Ուլաֆ V թագավորի թագավորական ընտանիքի շքանշան
* : Նորվեգիայի Հարոլդ V թագավորի թագավորական ընտանիքի շքանշան
* : Հակոն VII թագավորի ոսկե հոբելյանին նվիրված մեդալ
* : Հակոն VII թագավորի 100-ամյակին նվիրված մեդալ
* : Օլաֆ V թագավորի արծաթե հոբելյանին նվիրված մեդալ
* : Օլաֆ V թագավորի հիշատակին նվիրված մեդալ
* : Օլաֆ V թագավորի 100-ամյակին նվիրված մեդալ
* : Թագավորական տան 100-ամյակին նվիրված մեդալ
* : Հարոլդ V թագավորի արծաթե հոբելյանին նվիրված մեդալ

## Ծանոթագրություններ

## Գրականություն
* Trond Norén Isaksen: *Kvinne blant konger: En biografi om prinsesse Astrid*. 412 sider. Damm 2007. ISBN 9788204136756

## Արտաքին հղումներ
*Նորվեգիայի թագավորական ընտանիքի պաշտոնական կայք։ Արքայադուստր Աստրիդ

Կատեգորիա:Թագավորների դուստրեր
Կատեգորիա:Նորվեգիայի քաղաքական գործիչներ